b"\n_START_ARTICLE_\nJelica Portograndi\n_START_SECTION_\n\xc5\xbdivljenje in delo\n_START_PARAGRAPH_\nJelica Pertot, poro\xc4\x8dena Portograndi se je rodila v dru\xc5\xbeini tr\xc5\xbea\xc5\xa1kega narodnega in prosvetnega delavca Rika Pertota. Obiskovala je glasbeni konservatorij Giuseppe Verdi v Trstu, kjer se je u\xc4\x8dila harfo pri profesorici Venusti Maselli, diplomirala je pri profesorici Margheriti Cicognani na glasbenem konservatoriju v Benetkah, podiplomski \xc5\xa1tudij pa je opravila pri Adi Rutar v Rimu. V letih 1936\xe2\x88\x921943 je igrala v dveh rimskih orkestrih (Teatro dell'Opera in Teatro delie Arti), po koncu vojne pa v letih 1945\xe2\x88\x921958 v orkestru Slovenske filharmonije ter do leta 1972 v Trstu v Teatro Giuseppe Verdi. Kot solistka je nastopala v raznih mestih Italije in Jugoslavije. Harfo je pou\xc4\x8devala na Akademiji za glasbo v Ljubljani in na glasbeni \xc5\xa1oli Glasbene matice v Trstu."